# data[].attributes.body
1.klass valmistas lasteaeda Musirullide rühma lastele helkurid, et nad oleks alati nähtavad.

# data[].attributes.body
2.klass kinkis kogu kooliperele laulu saatel komme.

# data[].attributes.body
4. klassi selle aasta heateoks oli leida kodudes igavlevatele mängudele uued mängukaaslased.

Tegime klassis rühmades plakatid, kus kutsusime üles meile mänge tooma. Käisime oma rühmaga tutvustamas peaaegu igas klassis, kuidas ka teised saavad meie heategu toetada. Kogunes palju mänge ja puslesid. Ühiselt sorteerisime meieni jõudnud mängud selle järgi, kas nendega oleks tore mängida lasteaias, noortekeskuses või koolis ning andsime üle uutele mängijatele. Loodame, et nüüd ei igavle ei lapsed ega ka mängud.

Aitäh kõigile, kes meid meie heateo tegemisel aitasid.

Häid jõule!

# data[].attributes.body
Illuka Kool on KiVa kool ja sellest tingituna on 3. klassil vahva hommikune tervitus, mis neile väga meeldib.

3. klass soovis sel aastal kinkida heateona enda hommikuse tervituse kõikidele klassidele, et kõik saaksid enda koolipäeva sama toredalt alustada, nagu nemadki.

Selleks kirjutasid nad tervituse paberile, kaunistasid ja kiletasid ning valisid kõige ilusamad tööd kinkimiseks.

Tervitused andsid nad klassidele üle advendihommikul.

Head on tore teha- imelist jõuluaega!

# data[].attributes.body
Sel õppeaastal külastas 5.klass Rabatalu jõulumaad, mis asub paksu metsa vahel.

Rabatalus elab väga palju loomi: küülikud, kitsed, alpakad, kängurud ning koer ja kassid. Otsustasime, et ei lähe külla tühjade kätega!

Otsustasime, et kingime Rabatalu loomadele isetehtud sõime, loomade jaoks maiustusi täis.

Tööõpetuse tundides koos õp. Margoga alustasid poisid sõime meisterdamist.

Kui sõime põhi oli enam-vähem valmis, liitusid protsessiga ka tüdrukud ja jätkasime terve klassiga. Kui sõim oli valmis, täiendas õp Nastja selle isekujundatud sildiga, kus on meie klassi õpilaste nimed peal.

Õp Margo graveeris neid lasermasinaga ülaadi peale.

Kuna soovisime, et kingitus loomadele peab olema ilusti ära pakitud, siis meie klassi tüdrukud meisterdasid ilusa kinkekaardi armsa luuletusega:

Talvel hädas olid loomad,

polnud kohta, kus nad söövad.

Külma käes kõik lumel väljas,

poolenisti toidunäljas.

Välja pandi toidukorvid,

korvide sees toidunormid.

Linnukeste nokatäied,

loomakeste mokatäied.

Panime sõime söögid sisse ja oligi kingitus valmis! Viisime oma kingituse Rabatallu!

Häid jõule soovib teile 5. Klass!

# data[].attributes.body
8.klass käis Alutaguse Hoolekeskuses vanuritele ette lugemas.

# data[].attributes.body
Traditsiooniliselt on meie lapsed jõulukuul heategevuse lainel.

Sel aastal meisterdasid lapsed lauamänge ja  joonistasid jõulukaarte Tartu Kliinikumi laste onkoloogia osakonnale.

Heategevuse idee tuli läbi laste arutelu. Ühes reklaamis nägid lapsed Tartu lastehaigla logot ning uurisid õpetajalt, mis haigla see selline on. Hakkasime uurima haigla koduleheküljelt milliste haigustega lapsed seal ravil on. Lapsi hakkas huvitama, mis haigus see vähk on ja üks lastest seletas, et see on väga halb haigus, millele ei ole alati ravi. Sellel tüdrukul oli endises lasteaias mängukaaslane, kes põdes sama haigust.

Rääkisime ja arutlesime pikalt, mida lapsed haiglas teevad, kuidas nad seal hakkama saavad ja ka seda, et paljud lapsed viibivad ka jõulude ajal haiglas, kui meie sööme jõulupraadi terve perega. Mõtlesime koos , et kuidas saaksime meie aidata neid lapsi, et nad tunneks jõulude ajal rõõmu.

Lapsed tulid väja ideega, teha erinevaid lauamänge, puslesid ja saata neile toredaid jõulukaarte heade soovidega. Otsustatud, tehtud.

# data[].attributes.body
6.klass oli detsembrikuus abiks võitluses järjekindlalt maha sadava lumega.

Tänu meile said kooli trepid ja ukseesised lumevabaks. Üks osa meist käis ka köögitädidel abis, kuid sellest fotojäädvustus kahjuks puudub.

# data[].attributes.headline
Illuka Kooli õpilasesindus toetas laste unistusi

# data[].attributes.subject
Illuka Kooli õpilasesindus toetas laste unistusi

# data[].attributes.body
Illuka Kooli õpilasesindus aitab juba kolmandat aastat korraldada II advendi tähistamist Kurtna asumis. Seeläbi panustame ühtlasi ka kogukonna heaolusse. Seekordsel jõuluaja alguse tähistamisel, 10. detsembril, otsustasime lisaks organisatoorsele abile, panustada heategevusse ja korraldada heategevusliku pannkoogikohviku ja -loterii.

Kogusime kohviku ja loterii näol heategevusfondi "Minu Unistuste Päev" toetuseks 163.- eurot. Täname kõiki lahkeid laadalisi, kes aitasid meil head teha.

Heategevusfond "Minu Unistuste Päev" viib ellu raskelt ja krooniliselt haigete laste unistusi, mis toetab laste ja vanemate vaimset tervist ning on oluline osa raviprotsessi tervikust. Valisime õpilasesindusega selle fondi, sest tahtsime sel aastal toetada just haigeid lapsi ja usume, et positiivsed emotsioonid aitavad toetada laste ravi ning leevendada haigustega seotud üleelamisi.

Täname südamest meie kooli kokatädi Ljudmilat, kes aitas meid nõu ja jõuga ning Heleni Leib OÜ-d, kes annetas loosirattasse maitsva kringli!

# data[].attributes.body
7.klass otsustas sellel aastal aidata oma lapsevanemaid ja läbi selle ka iseennast. Meil on suur soov minna kevadel väikesele reisile naaberriiki. Oleme, aga natuke mures, sest reis on veidi kulukas . Otsustasime omaltpoolt oma lapsevanemaid natuke aidata ja teenida väike stardikapital.

Jõulud on piparkoogi aeg, nii langes meie valik piparkoogi taignale. Valmistasime 7 kg piparkoogi tainast ning selle müügitulu läks meie reisfondi.

Kui kuulsime kooli juhtkonna murest väikeste jõulupeo kohvikuga, pakkusime ennast kohe appi ning valmistasime neile müügiks maitsva küpsisetordi.

Heategude juures on meie arvates alati kõige toredam koostöö, mida me naudime väga!!

Ilusaid ja imetoredaid jõule kõigile.

# data[].attributes.attachment_link.title
Red Modern Christmas Gallery Photo Collage

# data[].attributes.body
Sellel aastal tegi 9. klass mitu heategu.

1. Valmistasid koos Illuka lasteaia lastega Tartu Lastehaigla onkoloogia- hemotoloogia osakonna lastele jõulukaarte. Aitäh õpetaja Merikesele, kes oli rõõmsalt valmis meid vastu võtma, et saaks koos heateos osaleda 😇

2. Samuti pidasid 9. klassi õpilased meeles metsloomi ja viisid neile head-paremat süüa😇.

3. Koostöös õpetaja Pauliga ehiti kooli bussipeatuse kuusk helkuritega.

Head on hea teha! 😊